**ZMLUVA O POSKYTOVANÍ SLUŽIEB**

uzavretá podľa § 269 ods. 2 Obch. zák.

medzi

**Objednávateľom:**

Názov: **Správa mestskej zelene v Košiciach**

Sídlo: Rastislavova 79, 040 01 Košice

Právna forma: príspevková organizácia mesta Košice, na základe Zriaďovacej listiny zo dňa 11.11.2004

IČO: 17078202

IČ DPH: SK2021157556

Štatutárny orgán: Ing. Marta Popríková, poverená zastupovaním štatutárneho orgánu

IBAN: SK60 5600 0000 0004 4386 8001

SWIFT: KOMASK2X

E-mail: smsz@smsz.sk

a

 **Poskytovateľom**:

|  |  |  |
| --- | --- | --- |
| Názov a sídlo: |  |  |
|  |  |  |
| V zastúpení: |  |  |
| Bankové spojenie: |  |  |
| Číslo účtu:IBAN: |  |  |
| IČO: |  |  |
| IČ DPH:  |  |  |
| Osoba oprávnená jednať v technických veciach: |   |  |

zapísaný v obchodnom registri Okresného súdu xx oddiel xx, vložka číslo xx

**Preambula**

Zmluva sa uzatvára s víťazom prieskumu trhu pre zákazku s nízkou hodnotou na predmet zákazky v rámci postupu verejného obstarávania podľa Zákona č. 343/2015 Z. z. o verejnom obstarávaní a o zmene a doplnení niektorých zákonov.

**I.**

**Účel a povaha zmluvy**

* 1. Účelom tejto zmluvy je upraviť vzájomné vzťahy pri poskytovaní kanalizačných služieb -čistenia žúmp, čistenia septikov a akumulačných nádrží podľa súčasne platných právnych predpisov a technických noriem.
	2. Poskytovateľ vykonáva kanalizačné služby – čistenie žúmp, čistenie septikov a akumulačných nádrží na základe predmetu činnosti spoločnosti zapísanej v Obchodnom registri.

**II.**

**Predmet plnenia**

2.1 Predmetom tejto zmluvy je vykonanie kanalizačných služieb – čistenia žúmp, čistenia septikov a akumulačných nádrží pre objekty Správy mestskej zelene v Košiciach v rozsahu podľa pokynov a požiadaviek objednávateľa, v súlade s platnými právnymi predpismi a TN, na základe špecifikácie a cenovej ponuky poskytovateľa zo dňa 00.00.2019.

2.2 Pod pojmom vykonania kanalizačných služieb – čistenia žúmp a čistenia septikov v bode 2.1 sa rozumie:

1. fyzické obhliadky kanalizačných potrubí, žúmp, šácht a pod. pred poskytnutím služby,
2. tlakové čistenie potrubí,
3. sacokanalizačné čistenie potrubí,
4. monitoring – diagnostika potrubí vrátane CD záznamu z monitoringu,
5. odvoz odpadu z kanalizačných služieb na skládku a uloženie odpadu,
6. zabezpečenie obsluhujúcich pracovníkov kanalizačnej technológie,
7. dopravné náklady na miesto výkonu kanalizačných služieb a skládku.

**III.**

**Práva a povinnosti zmluvných strán**

3.1 Poskytovateľ sa zaväzuje poskytnúť predmet zmluvy v  súlade s  požiadavkami  objednávateľa tejto zmluvy; zabezpečovať predmet tejto zmluvy vo vlastnom mene a na vlastnú zodpovednosť, riadne a včas, v lehote do dvoch pracovných dní od doručenia písomnej objednávky, v prípade havarijného stavu do 3 hodín. V mimoriadnych prípadoch, kedy sa vyžaduje príprava alebo postup pred poskytnutím predmetu zmluvy dlhší ako lehota dvoch pracovných dní, určí objednávateľ po dohode s poskytovateľom vo svojej objednávke presnú požadovanú lehotu na poskytnutie predmetu zmluvy.

3.2 Poskytovateľ určí zodpovedného zástupcu, ktorý ho bude zastupovať vo vzťahu k objednávateľovi: xx.

3.3 Objednávateľ umožní poskytovateľovi prístup do jeho priestorov na vykonanie predmetu zmluvy.

3.4 Poskytovateľ zabezpečí techniku, náradie a materiál, ktoré sú potrebné pre plnenie tejto zmluvy.

3.5 Poskytovateľ sa zaväzuje kanalizačné služby – čistenie žúmp, čistenie septikov a akumulačných nádrží vykonávať s maximálnou odbornou starostlivosťou a dbať na to, aby nedošlo k poškodeniu majetku objednávateľa.

3.6 Poskytovateľ zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác.

3.7 Objednávateľ sa zaväzuje poskytnúť spolupôsobenie potrebné na riadne plnenie predmetu zmluvy.

3.8 Reklamácie vád predmetu plnenia tejto zmluvy je objednávateľ povinný oznámiť poskytovateľovi bezodkladne.

3.9 Poskytovateľ sa zaväzuje prípadné vady odstrániť okamžite, najneskôr do 3 dní od uplatnenia reklamácie.

3.10 Zamestnanci poskytovateľa sú povinní odovzdať všetky veci nájdené na miestach výkonu práce určenému zamestnancovi poskytovateľa a súčasne mu oznámiť všetky zistené závady a poškodenia.

3.11 Poskytovateľ sa zaväzuje dodržiavať všeobecné podmienky a zásady v oblasti ochrany pred požiarmi v zmysle zákona NR SR č. 314/2001 Z. z. v platnom znení, ako aj v oblasti  bezpečnosti a ochrany zdravia pri práci v súlade so zákonom NR SR č. 124/2006 Z. z. v platnom znení.

3.12 O poskytovaní kanalizačných služieb bude poskytovateľ predkladať objednávateľovi súpisy vykonaných prác, ktoré musia byť podpísané zodpovedným zamestnancom objednávateľa, ktorý riadne a včasné vykonané práce prevezme a ich prevzatie potvrdí na súpise prác. Súpis prác bude podkladom pre vyhotovenie faktúry poskytovateľom a bude tvoriť prílohu každej faktúry.

**IV.**

**Cena a platobné podmienky**

4.1 Cena za predmet tejto zmluvy je dohodnutá zmluvnými stranami a je v súlade so zákonom č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Maximálna celková cena, ktorá nesmie byť prekročená, za dobu trvania tejto zmluvy je 20.000,- € bez DPH.

4.2 Ceny za poskytnutie služby vymedzenej v čl. II. tejto zmluvy budú stanovené na základe jednotkových cien prílohy č. 1 tejto zmluvy. V cene sú zahrnuté všetky náklady poskytovateľa.

4.3 Cenu za poskytnutie služby uhradí objednávateľ na základe vystavenej faktúry, ktorú zhotoviteľ vystaví po poskytnutí služby a doručí ju objednávateľovi. Lehota splatnosti faktúry je 30 dní odo dňa jej doručenia objednávateľovi. Objednávateľ' si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

4.4 Objednávateľ neposkytuje poskytovateľovi preddavok, ani zálohovú platbu.

4.5 K cene bude pripočítaná DPH podľa platných právnych predpisov.

**V.**

**Povinnosť mlčanlivosti**

* 1. Poskytovateľ vyhlasuje, že zachová mlčanlivosť o všetkých dôverných informáciách objednávateľa, s ktorými sa pri vykonávaní diela zoznámi. Dôvernými informáciami sa rozumejú všetky skutočnosti osobnej alebo obchodnej povahy súvisiace s činnosťou objednávateľa, alebo s jeho zákazníkmi, ktoré nie sú verejne bežne dostupné, a ktoré majú byť podľa zákona alebo podľa vôle objednávateľa utajené. Poskytovateľ sa týmto objednávateľovi zaväzuje, že nikomu neprezradí, nesprístupní ani nikomu nedovolí zmocniť sa vyššie uvedených dôverných informácií, a že tieto informácie nepoužije pre vlastný prospech alebo na akékoľvek iný účel. Túto povinnosť má poskytovateľ aj vtedy, ak zabezpečí vykonávanie diela inou osobou.

 **VI.**

 **Zmluvné sankcie**

* 1. Poskytovateľ je oprávnený požadovať od objednávateľa zaplatenie úroku z omeškania vo výške 0,02 % z fakturovanej sumy za každý i začatý deň omeškania v prípade nezaplatenia faktúry v rámci lehoty splatnosti podľa čl. IV. bod 4.3 zmluvy.
	2. V prípade omeškania poskytovateľa s poskytnutím plnenia jeho záväzku v dohodnutej lehote má objednávateľ právo požadovať od zhotoviteľa zaplatenie zmluvnej pokuty vo výške 10 € za každý deň omeškania s plnením.
	3. Objednávateľ je oprávnený požadovať od poskytovateľa zaplatenie zmluvnej pokuty vo výške 10 € za každú vadu, v prípade nesplnenia povinnosti odstrániť tieto v lehote uvedenej v čl. III bod 3.9 tejto zmluvy.

**VII.**

**Doba trvania zmluvy**

7.1 Zmluva sa uzatvára na dobu určitú na jeden rok od účinnosti tejto zmluvy alebo do vyčerpania maximálnej celkovej ceny vo výške 20.000,- € bez DPH podľa toho, ktorá okolnosť nastane skôr

7.2 Zmluva môže byť ukončená dohodou zmluvných strán, výpoveďou alebo odstúpením od zmluvy z dôvodu podstatného porušenia zmluvných podmienok.

7.3 Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu. V prípade výpovede objednávateľa alebo poskytovateľa je výpovedná doba jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

7.4 Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.

**VIII.**

**Záverečné ustanovenia**

8.1 Zmluva je vyhotovená v 2 vyhotoveniach, pričom každá zo zmluvných strán obdrží jedno vyhotovenie.

8.2 Meniť a dopĺňať ustanovenia tejto zmluvy je možné formou dodatkov a to písomnou formou s vyznačením zmien a úprav, so súhlasom oboch strán. Dodatky budú neoddeliteľnou súčasťou tejto zmluvy. Všetky úpravy a zmeny musia byť vyhotovené v 2 vyhotoveniach.

8.3 Pokiaľ v tejto zmluve nie je dojednané iné, riadia sa právne vzťahy zmluvných strán Obchodným zákonníkom.

8.4 Zmluva nadobúda platnosť dňom podpisu obidvoma zmluvnými stranami. Táto zmluva nadobúda účinnosť podľa § 47a ods. 1 zákona č. 40/1964 Zb. Občiansky zákonník v znení neskorších predpisov dňom nasledujúcim po dni jej zverejnenia na webovej stránke objednávateľa www.smsz.sk.

8.5 Osoby konajúce za zmluvné strany vyhlasujú, že sú spôsobilé na právne úkony a sú spôsobilé konať za zmluvné strany. Zmluvné strany si túto dohodu prečítali, jej obsahu porozumeli a na znak súhlasu podpísali. Svojim podpisom potvrdzujú, že túto uzatvorili dobrovoľne, slobodne, vážne, a že nebola uzatvorená v tiesni ani za nápadne nevýhodných podmienok.

8.6 Neoddeliteľnou súčasťou tejto zmluvy je Príloha č. 1 – Cenová ponuka uchádzača.

V Košiciach, dňa: V Košiciach, dňa:

 .................................................. ...............................................

 za objednávateľa za poskytovateľa

 Ing. Marta Popríková

poverená zastupovaním štatutárneho orgánu